พระราชกฤษฎีกาจัดตั้งเทศบาลนครนครราชสีมาจังหวัดนครราชสีมาพ.ศ. ๒๕๓๘ ภูมิพลอดุลยเดชป.ร.ให้ไว้ ณวันที่ ๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองนครราชสีมาจังหวัดนครราชสีมา เป็นเทศบาลนครนครราชสีมา จังหวัดนครราชสีมาอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลนครนครราชสีมาจังหวัดนครราชสีมา พ.ศ. ๒๕๓๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลเมืองนครราชสีมาจังหวัดนครราชสีมา เป็นเทศบาลนครมีชื่อว่า เทศบาลนครนครราชสีมา จังหวัดนครราชสีมามาตรา ๔ให้กำหนดเขตเทศบาลนครนครราชสีมา จังหวัดนครราชสีมา ไว้ดังนี้หลักเขตที่ ๑ ตั้งอยู่ริมลำตะคองฝั่งเหนือตรงจุดที่ปากคลองส่งน้ำชลประทานฝั่งตะวันตก บรรจบกับลำตะคองฝั่งเหนือด้านเหนือจากหลักเขตที่ ๑ เป็นเส้นเลียบริมคลองส่งน้ำชลประทานฝั่งเหนือไปทางทิศตะวันออกเฉียงเหนือและทิศตะวันออก ผ่านทางหลวงแผ่นดินหมายเลข๒ สระบุรี - หนองคาย (เขตแดน) ถึงหลักเขตที่ ๒ ซึ่งตั้งอยู่ริมคลองส่งน้ำชลประทานฝั่งเหนือตรงจุดที่อยู่ห่างจากศูนย์กลางทางหลวงแผ่นดินหมายเลข๒๐๕ บ้านหมี่ - นครราชสีมา ทางทิศเหนือ ตามแนวเส้นตั้งฉากระยะ ๔๐๐ เมตรจากหลักเขตที่ ๒ เป็นเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๒๐๕ บ้านหมี่ - นครราชสีมา ไปทางทิศตะวันออกเฉียงเหนือ ถึงหลักเขตที่ ๓ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๐๕ บ้านหมี่ - นครราชสีมาทางทิศตะวันตก ตรง กม. ๓๙๙ + ๒๖๔ ตามแนวเส้นตั้งฉากระยะ ๔๐๐ เมตรด้านตะวันออกจากหลักเขตที่ ๓ เป็นเส้นตรงไปทางทิศตะวันออกเฉียงใต้ผ่านทางหลวงแผ่นดินหมายเลข ๒๐๕ บ้านหมี่ - นครราชสีมา ตรง กม. ๓๙๙ + ๒๖๔ ถึงหลักเขตที่๔ ซึ่งตั้งอยู่ริมทางรถไฟสายตะวันออกเฉียงเหนือฟากตะวันตก ตรง กม. ๒๗๒ + ๒๖๐จากหลักเขตที่ ๔ เป็นเส้นเลียบริมทางรถไฟสายตะวันออกเฉียงเหนือฟากตะวันตกไปทางทิศตะวันตกเฉียงใต้ ข้ามลำตะคอง ถึงหลักเขตที่ ๕ ซึ่งตั้งอยู่ริมทางรถไฟสายตะวันออกเฉียงเหนือฟากตะวันตกตรง กม. ๒๖๘ + ๑๗๕จากหลักเขตที่ ๕ เป็นเส้นขนานกับศูนย์กลางทางหลวงแผ่นดินหมายเลข๒๒๔ นครราชสีมา - บรรจบทางหลวงแผ่นดินหมายเลข ๒๔ (โชคชัย) ไปทางทิศใต้ ผ่านทางรถไฟสายตะวันออกเฉียงเหนือถึงหลักเขตที่ ๖ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๒๔ นครราชสีมา - บรรจบทางหลวงแผ่นดินหมายเลข ๒๔ (โชคชัย)ตรง กม. ๐ + ๙๗๓ ตามแนวเส้นตั้งฉากจากหลักเขตที่ ๖ เป็นเส้นตรงไปทางทิศตะวันตกเฉียงใต้ ผ่านทางหลวงแผ่นดินหมายเลข๒๒๔ นครราชสีมา - บรรจบทางหลวงแผ่นดินหมายเลข ๒๔ (โชคชัย) ตรง กม. ๐ + ๙๗๓ถึงหลักเขตที่ ๗ ซึ่งตั้งอยู่ตรงจุดที่มุมสุดเขตทหารบกด้านตะวันออกติดกับบ้านหนองโสนด้านตะวันตกเฉียงใต้ด้านใต้จากหลักเขตที่ ๗ เป็นเส้นเลียบตามแนวเขตทหารบกด้านตะวันออกไปทางทิศเหนือและทิศตะวันตก ผ่านทางรถไฟสายตะวันออกเฉียงเหนือ ถึงหลักเขตที่ ๘ซึ่งตั้งอยู่ริมทางรถไฟสายตะวันออกเฉียงเหนือ ฟากเหนือ ตรง กม. ๒๖๕ + ๓๖๓จากหลักเขตที่ ๘ เป็นเส้นเลียบริมทางรถไฟสายตะวันออกเฉียงเหนือฟากเหนือไปทางทิศตะวันตกเฉียงเหนือ ถึงหลักเขตที่ ๙ ซึ่งตั้งอยู่ริมทางรถไฟสายตะวันออกเฉียงเหนือฟากเหนือตรง กม. ๒๖๔ + ๖๙๒จากหลักเขตที่ ๙ เป็นเส้นเลียบตามแนวเขตทหารบกด้านเหนือไปทางทิศตะวันตกเฉียงใต้ ผ่านทางรถไฟสายตะวันออกเฉียงเหนือ ผ่านถนนพิบูลละเอียดและถนนเดชอุดม ถึงหลักเขตที่ ๑๐ ซึ่งตั้งอยู่ตรงจุดที่ปากคลองส่งน้ำชลประทานฝั่งเหนือบรรจบกับถนนสืบศิริฟากตะวันออกจากหลักเขตที่ ๑๐ เป็นเส้นเลียบริมคลองส่งน้ำชลประทานฝั่งเหนือไปทางทิศตะวันตกผ่านถนนสืบศิริ ผ่านทางหลวงแผ่นดินหมายเลข ๓๐๔ ปากเกร็ด - นครราชสีมา ถึงหลักเขตที่๑๑ ซึ่งตั้งอยู่ริมคลองส่งน้ำชลประทานฝั่งเหนือ ตรงจุดที่อยู่ห่างจากศูนย์กลางทางรถไฟสายตะวันออกเฉียงเหนือทางทิศใต้ ตรง กม. ๒๕๗ + ๘๗๒ ตามแนวเส้นตั้งฉากด้านตะวันตกจากหลักเขตที่ ๑๑ เป็นเส้นตรงไปทางทิศเหนือผ่านทางหลวงแผ่นดินหมายเลข ๒ สระบุรี - หนองคาย(เขตแดน) ถึงหลักเขตที่ ๑๒ ซึ่งตั้งอยู่ริมทางรถไฟสายตะวันออกเฉียงเหนือฟากใต้ตรง กม. ๒๕๗ + ๘๗๒จากหลักเขตที่ ๑๒ เป็นเส้นเลียบริมทางรถไฟสายตะวันออกเฉียงเหนือฟากใต้ไปทางทิศตะวันออก ถึงหลักเขตที่ ๑๓ซึ่งตั้งอยู่ริมทางรถไฟสายตะวันออกเฉียงเหนือฟากใต้ ตรง กม. ๒๕๙ + ๘๗๒จากหลักเขตที่ ๑๓ เป็นเส้นตรงไปทางทิศตะวันออกเฉียงเหนือ ผ่านทางรถไฟสายตะวันออกเฉียงเหนือผ่านถนนมุขมนตรี ข้ามลำปรุ และลำตะคอง บรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลนครนครราชสีมาให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลเมืองนครราชสีมา ซึ่งพ้นจากตำแหน่งในวันที่พระราชกฤษฎีกานี้ใช้บังคับเพื่อดำเนินกิจการในหน้าที่ของคณะเทศมนตรีเทศบาลนครนครราชสีมาไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลนครนครราชสีมา จังหวัดนครราชสีมา พ.ศ. ๒๕๓๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลเมืองนครราชสีมาจังหวัดนครราชสีมา มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลนครนครราชสีมาจังหวัดนครราชสีมา จึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๔๐ ก/หน้า ๓๓/๒๔ กันยายน ๒๕๓๘